ຄົນງານຍີ່ປຸ່ນ ສ້ອມແປງ ອາຄານບັນຈຸເຕົາແຍກ ນິວເຄລຍ
ພວກຄົນງານ ໄດ້ເຂົ້າໄປສ້ອມແປງ ເປັນເທື່ອທໍາອິດ ອາຄານບັນຈຸເຕົາແຍກ ນິວເຄລຍ ທີ່ໄດ້ຮັບຄວາມເສຍຫາຍ
ພວກຄົນງານໄດ້ເຂົ້າໄປໃນອາຄານ ທີ່ບັນຈຸເຕົາແຍກນໍ້າເບີ ນຶ່ງຂອງໂຮງໄຟຟ້ານິວເຄຼຍ Fukushima ທີ່ໄດ້ຮັບຄວາມ ເສຍຫາຍນັ້ນເປັນເທື່ອທຳອິດນັບແຕ່ໄດ້ເກີດເຫດລະເບີດທີ່ ເຮັດໃຫ້ຫຼັງຄາ ຂອງຕຶກອາຄານເປີດເມື່ອເກືອບ 2 ເດືອນ ຜ່ານມາແລ້ວນັ້ນ ເຈົ້າໜ້າທີ່ຂອງບໍລິສັດໄຟຟ້າໂຕກຽວຫຼື TEPCO ກ່າວວ່າ ມີພວກຄົນງານທັງໝົດ 12 ຄົນ ໄດ້ຖືກມອບໝາຍໃຫ້ເຂົ້າ ໄປຕິດຕັ້ງລະບົບລະບາຍອາກາດເພື່ອລົດລະດັບກຳມັນຕະ ພາບລັງສີ ໃນອາກາດຢູ່ຂ້າງໃນຂອງຕຶກອາຄານ ຊຶ່ງການ ກະທຳດັ່ງກ່າວຈະຊ່ອຍໃຫ້ພວກຄົນງານສາມາດກັບຄືນ ເຂົ້າໄປໃນຕຶກອາຄານອີກ ໃນອາທິດໜ້າເພື່ອປ່ຽນລະບົບ ເຮັດຄວາມເຢັນ ທີ່ມີຄວາມສຳຄັນຂອງເຕົາແຍກນິວເຄລຍ ທີ່ໄດ້ຮັບຄວາມເສຍຫາຍຍ້ອນແຜ່ນດິນໄຫວແລະຟອງຍັກ ສຸນາມິເມື່ອວັນທີ 11 ມີນາຜ່ານມານັ້ນ ບໍລິສັດ TEPCO ກ່າວວ່າ ພວກຄົນງານເຫຼົ່ານີ້ໄດ້ຜັດປ່ຽນກັນເຂົ້າໄປໃນຕຶກອາຄານເປັນ ຈຸນ້ອຍໆແລະກໍໄດ້ໃສ່ຊຸດປ້ອງກັນ ໜ້າກາກແລະຖັງອາກາດສຳລັບຫາຍໃຈ ການປະຕິບັດ ງານທັງໝົດໃຊ້ເວລາຫຼາຍກວ່າ 90 ນາທີໜ້ອຍນຶ່ງ ບໍລິສັດດັ່ງກ່າວເວົ້າວ່າ ພວກຄົນງານເຫຼົ່ານີ້ໄດ້ຕໍ່ທໍ່ 8 ທໍ່ເພື່ອຈະດູດເອົາອາກາດຈາກຂ້າງ ໃນອາຄານ ໄປຍັງເຄື່ອງລະບາຍອາກາດ ທີ່ໄດ້ມີການຕິດຕັ້ງແລ້ວ ຢູ່ທີ່ຕຶກບັນຈຸເຄື່ອງກັງ ຫັນນັ້ນ ເຂົາເຈົ້າເວົ້າວ່າເຄື່ອງລະບາຍອາກາດເວລານີ້ໃຊ້ການໄດ້ແລ້ວແລະລະດັບກຳມັນ ຕະພາບລັງສີຄວນຈະຫຼຸດລົງຢ່າງຫຼວງຫຼາຍຫຼັງຈາກນີ້ປະມານ 3 ມື້